Kaunislehdon talomuseo

Kaunislehdon talomuseo on Hyrynsalmen kunnan ylläpitämä museo. Kaunislehdon alkuperäisiä rakennuksia ovat päärakennus ja sauna. Muut museoalueen rakennukset on koottu eri puolilta kuntaa ja ne on pystytetty rakennusten alkuperäisille paikoille. Näin ollen asemakaava on pysynyt samana, jolloin se muistuttaa tyypillistä 1900-luvun alun hyrynsalmelaista taloa pihapiireineen.  Rakennusten lisäksi alueella on kaksi rautahyttiä, tervahauta ja veneitä. 

Hyrynsalmi ja siellä virtaava Emäjoki on toiminut ennen Kainuun helmenkalastuksen keskuksena. Jokihelmisimpukkaa on pyydetty Kainuussa keskiajalta lähtien. Pyyntitaito saapui Kainuuseen ja Hyrynsalmelle Vienan Karjalasta saapuneiden laukkukauppiaiden mukana. Kaunislehdosta löytyykin Suomen kattavin helmenpyyntivälineistö.

Kaunislehto sijaitsee vanhalla kaskialueella, johon on myöhemmin kasvanut kaunis lehtometsä. Siksipä maisemaa ja myöhemmin rakennettua torppaa ruvettiin kutsumaan Kaunislehdoksi.

Kaunislehdon talomuseo valittiin Itä-Suomen paikallismuseoksi vuonna 2023. Valinnan teki museologian emeritusprofessori Janne Vilkuna.https://kotiseutuliitto.fi/kaunislehdon-talomuseo-hyrynsalmella-on-ita-suomen-paikallismuseo-2023/

 Museoalueen rakennukset Kainuun Museo, maakunta-amanuenssin arkisto  

1.  Päärakennus, alkuperäisellä paikalla

2.  Sauna, alkuperäisellä paikalla

3.  Paja, siirretty Tapaninkylästä, pystytys 1970  

4.  Kruununtorpparin savupirtti 

5.  Piimäaitta 

6.  Vaateaitta  

7.  Jyväaitta, pystytys 1970

8.  Ruoka-aitta  

9.  Riihi, pystytys 1971-72

10. Riihilato, pystytys 1979 ja katto päälle 1980

11. Masiinahuone, pystytys 1981 ja katto päälle 1982

12. Lammasnavetta 

13. Navettakota 

14. Navetta ja lato, navetta pystytetty 1970

15. Käymälä 

16. Talli, pystytys 1971-72

17. Hollitalli, pystytys 1977

18. Kamarirakennus, kamarin kehikko pystytetty 1978

19. Heinälato

20. Rautahytti

21. Tervahauta

 Valokuvia 

 Aiheesta muualla 
Kaunislehto Facebookissa
Valtakunnallisesti merkittävät rakennetut kulttuuriympäristöt RKY
Suomussalmen kotiseutumuseo Kainuun museoita ja kulttuuriympäristökohteita -portaalissa

 Lähteet 

Luokka:Hyrynsalmen rakennukset ja rakennelmat
Luokka:Kainuun paikallismuseot